CELEX: 52017PC0271
Language: bg
Date: 2017-05-30
Title: Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА относно мобилизирането на средства по линия на Инструмента за гъвкавост за финансиране на незабавни бюджетни мерки за справяне с текущите предизвикателства на миграцията, притоците на бежанци и заплахите за сигурността

ЕВРОПЕЙСКА КОМИСИЯ
            Брюксел, 30.5.2017
            COM(2017) 271 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            относно мобилизирането на средства по линия на Инструмента за гъвкавост за финансиране на незабавни бюджетни мерки за справяне с текущите предизвикателства на миграцията, притоците на бежанци и заплахите за сигурността
            
               
         
         
            
               ОБЯСНИТЕЛЕН МЕМОРАНДУМ
            
            
               Съгласно Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020
                  1
                се допуска мобилизирането на средства по линия на Инструмента за гъвкавост за финансирането на ясно определени разходи, които не може да се финансират в рамките на наличните тавани за една или повече функции от многогодишната финансова рамка. Комисията предложи изменение на Регламент № 1311/2013 на Съвета
                  2
               . Предложението, така както беше изменено от Съвета, получи широко политическо одобрение в Съвета и съгласието на Европейския парламент
                  3
               . Очаква се пакетът относно междинното преразглеждане да бъде приет от Съвета скоро след представянето на проектобюджета за 2018 г. За тази цел е целесъобразно проектобюджетът за 2018 г. и настоящото решение за мобилизиране да бъдат предложени заедно, като се вземат предвид очакваните изменения на Регламент № 1311/2013 на Съвета. Ако официалното приемане на преразглеждането на Регламента за МФР се забави, настоящото предложение ще бъде изменено с цел да бъдат спазени разпоредбите на Регламента за МФР, който е в сила към момента на приемането на бюджета за 2018 г.
            
            
               В съответствие с член 11 от Регламент № 1311/2013 на Съвета и точка 12 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  4
               , след като разгледа всички възможности за преразпределяне на бюджетни кредити и изчерпа неразпределения марж по разходна функция „Сигурност и гражданство“ (функция 3), Комисията предлага през 2018 г. да бъде мобилизиран Инструментът за гъвкавост за сума в размер на 817,1 милиона евро. 
            
            
               След преразглеждането на Регламента за МФР наличните средства по линия на Инструмента за гъвкавост са, както следва: налични годишни средства в размер на 600 милиона евро (по цени от 2011 г.), които съответстват на 689 милиона евро по текущи цени, увеличени със суми от фонд „Солидарност“ на Европейския съюз и Европейския фонд за приспособяване към глобализацията, които суми не могат да се прехвърлят за следваща година от тези два фонда (освободената сума в края на 2016 г. възлизаше на 646 милиона евро). Като се вземе предвид и неразпределена част от годишната сума за 2017 г. (съответстваща на увеличаването на годишната сума от 471 милиона евро на 600 милиона евро), възлизаща на 129 милиона евро по цени от 2011 г., които съответстват на 146 милиона евро по текущи цени, наличните средства по линия на Инструмента за гъвкавост възлизат общо на 1 481 милиона евро.
            
            
               Това мобилизиране на средства се отнася до сума в размер на 817,1 милиона евро над тавана по функция 3 от многогодишната финансова рамка и е предназначено за финансирането на подкрепа за мерки за справяне с предизвикателствата на миграцията, притоците на бежанци и заплахите за сигурността.
            
            
               Ако официалното приемане на преразглеждането на Регламента за МФР се забави, настоящото предложение би могло да бъде изменено, както следва: мобилизираните средства ще бъдат намалени на 541 милиона евро и ще бъде представено предложение за мобилизиране на маржа за непредвидени обстоятелства, за да се осигури оставащата сума, необходима за финансирането на свързани с миграцията и сигурността разходи по функция 3 над тавана (276,1 милиона евро с компенсиране, предвидено във функция 2 през същата година).
            
            
               Индикативните бюджетни кредити за плащания, съответстващи на предложеното мобилизиране на Инструмента за гъвкавост, са изчислени въз основа на правилата, приложими за предварителното финансиране, уравняването на предварителното финансиране и окончателните плащания по различните видове мерки, които следва да се финансират. Тези индикативни бюджетни кредити за плащания са представени в таблицата по-долу:
            
            
               (в млн. EUR по текущи цени)
            
            
                     
                        Година
                     
                  
                  
                     
                        Бюджетни кредити за плащания във връзка с мобилизирането на Инструмента за гъвкавост за мерки за управление на кризата с бежанците през 2018 г.
                     
                  
               
                     
                        2018 г.
                     
                  
                  
                     
                        452,9
                     
                  
               
                     
                        2019 г.
                     
                  
                  
                     
                        207,6
                     
                  
               
                     
                        2020 г.
                     
                  
                  
                     
                        123,3
                     
                  
               
                     
                        2021 г.
                     
                  
                  
                     
                        33,3
                     
                  
               
                     
                        Общо
                     
                  
                  
                     
                        817,1
                     
                  
               
               Предложение за
            
            
               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            
            
               относно мобилизирането на средства по линия на Инструмента за гъвкавост за финансиране на незабавни бюджетни мерки за справяне с текущите предизвикателства на миграцията, притоците на бежанци и заплахите за сигурността
            
            
               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
            
            
               като взеха предвид Договора за функционирането на Европейския съюз,
            
            
               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  5
               , и по-специално точка 12 от него,
            
            
               като взеха предвид предложението на Европейската комисия,
            
            
               като имат предвид, че: 
            
            
               (1)Инструментът за гъвкавост е предназначен да осигурява финансирането на ясно определени разходи, които не могат да се финансират в рамките на наличните тавани за една или повече функции.
            
            
               (2)Таванът на годишната сума, предоставена за Инструмента за гъвкавост, е в размер на 600 милиона евро (по цени от 2011 г.) съгласно член 11 от Регламент (ЕС, Евратом) № 1311/2013 на Съвета
                  6
               . 
            
         
         
            
               (3)За справяне с текущите предизвикателства на миграцията, притоците на бежанци и заплахите за сигурността е необходимо да се мобилизират значителни по размер допълнителни суми с цел спешно финансиране на такива мерки.
            
            
               (4)След като бяха разгледани всички възможности за преразпределяне на бюджетни кредити под тавана за разходите по функция 3 (Сигурност и гражданство), е необходимо да се мобилизира Инструментът за гъвкавост, за да се допълнят финансовите средства, предвидени в общия бюджет на Съюза за 2018 финансова година, над тавана по функция 3 със сумата от 817 056 198 EUR за финансиране на мерки в сферата на миграцията, бежанците и сигурността. Тази сума включва освободени суми от предишни години от фонд „Солидарност“ на Европейския съюз и от Европейския фонд за приспособяване към глобализацията в съответствие с член 11, параграф 1 от Регламент (ЕС, Евратом) № 1311/2013. 
            
            
               (5)Въз основа на очаквания профил на плащанията бюджетните кредити за плащания, съответстващи на мобилизираните средства по линия на Инструмента за гъвкавост, следва да бъдат разпределени за няколко финансови години,
            
            
               ПРИЕХА НАСТОЯЩОТО РЕШЕНИЕ:
            
            
               Член 1
            
            
               1.Инструментът за гъвкавост се мобилизира за осигуряване на сума в размер на 817 056 198 EUR под формата на бюджетни кредити за поети задължения по функция 3 (Сигурност и гражданство) в рамките на общия бюджет на Съюза за 2018 финансова година.
            
            
               Сумата, посочена в първата алинея, ще се използва за финансирането на мерки за справяне с текущите предизвикателства на миграцията, притоците на бежанци и заплахите за сигурността.
            
            
               2.Бюджетните кредити за плащания, съответстващи на мобилизираните средства по линия на Инструмента за гъвкавост съгласно първата алинея, се разпределят, както следва:
            
            
               а)452 952 126 EUR през 2018 г.;
            
            
               б)207 556 299 EUR през 2019 г.;
            
            
               в)123 308 626 EUR през 2020 г.;
            
            
               г)33 339 147 EUR през 2021 г.
            
            
               Размерите на бюджетните кредити за плащания, посочени в първата алинея, могат да бъдат коригирани за всяка финансова година и отпускането им се разрешава в съответствие с годишната бюджетна процедура. 
            
            
               Член 2
            
            
               Настоящото решение влиза в сила на двадесетия ден след деня на публикуването му в Официален вестник на Европейския съюз.
            
            
            
               Съставено в Брюксел на  година.
            
            
               
                  За Европейския парламент
                        За Съвета
               
               
                  Председател
                        Председател
               
            
         
         
            
                  
                     (1)
                  ОВ L 347, 20.12.2013 г., стр. 884.
               
               
                  
                     (2)
                  COM(2016) 604, 14.9.2016 г.
               
               
                  
                     (3)
                  P8_TA(2017)0111, 5.4.2017 г.
               
               
                  
                     (4)
                  ОВ C 373, 20.12.2013 г., стр. 1.
               
               
                  
                     (5)
                  ОВ C 373, 20.12.2013 г., стр. 1.
               
               
                  
                     (6)
                  Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).